
Zadeva: Odgovor na svetniško pobudo – Branko Simonovič 
Občinski svetnik Branko Simonovič je na 8. redni seji Občinskega sveta dne 15. 12. 2011  podal sledečo svetniško pobudo: 

Zaradi manjšega dnevnega obiska tako trgovskih kot gostinskih lokalov prebivalcev – gostov iz sosednjih držav županu predlagamo, da skupaj v sodelovanju z županom MOK in Občine Piran sproži postopek sprostitve obveznosti vinjete na odseku HC Škofije – Koper.  

Po navedbah trgovcev in gostincev se je promet v trgovinah in gostinskih lokalih na območju Slovenske Istre po uvedbi obveznosti plačila vinjete na odseku Hitre ceste Škofije–Koper močno znižal. Prav zato smo marca 2011 na sestanku glede ustanovitve Regionalne destinacijske organizacije to pobudo že sprožili pri takratnih poslancih Državnega zbora z Obale in Krasa. Se pa strinjam s predlagano svetniško pobudo, da v sodelovanju z županoma Mestne občine Koper in Občine Piran sprožimo še enkrat na Ministrstvu za promet postopek sprostitve obveznosti vinjete na odseku HC Škofije–Koper.  
Občinskemu svetu predlagam, da pobudo sprejme. 
Pripravila: 
Kristina Zelić

        Župan

mag. Igor Kolenc

Dostaviti: 
· naslovniku, 
· v zbirko dokumentarnega gradiva.  
OBČINA IZOLA – COMUNE DI ISOLA
          
                       PREDLOG
OBČINSKI SVET – CONSIGLIO COMUNALE

Sončno nabrežje 8 – Riva del Sole 8




6310 Izola – Isola

tel: 05 66 00 100,  faks: 05 66 00 110

e-pošta:  posta.oizola@izola.si
internetna stran:  http://www.izola.si/
Številka: 032-4/2011

Datum: 6. 2. 2012

Na podlagi 29. člena Zakona o lokalni samoupravi ( Ur. list RS, št. 94/07 – uradno prečiščeno besedilo 2, 76/08 in 79/09), 30. in 100. člena Statuta Občine Izola (Uradne objave Občine Izola, št. 15/99, 8/00 in 8/05), je Občinski svet Občine Izola na svoji 9. redni seji dne 16. 2.  2012  sprejel naslednji 

S  K  L  E  P

1.

Svetniška pobuda občinskega svetnika Branka Simonoviča za sprožitev postopka sprostitve obveznosti vinjete na odseku HC Škofije–Koper (svetniška pobuda, št. 032-4/2011-21 z dne 15. 12. 2011) se sprejme.

2.

Občinski svet zadolži župana, da v sodelovanju z županoma Mestne občine Koper in Občine Piran sproži na Ministrstvu za promet postopek sprostitve obveznosti vinjete na odseku HC Škofije–Koper.  

3.

Ta sklep velja takoj.     

Župan

              mag. Igor Kolenc

Sklep prejmejo:

1. člani OS,

2. zbirka dokumentarnega gradiva. 
